Նույն խմբակցության պատգամավոր Էդմոն Մարուքյանի խոսքով էլ, եթե ներելու իրավունքից էլ են զրկում նախագահին, գուցե նախագահի ինստիտուտը իսպառ հանեին Սահմանադրությունից, նրա իմաստը ո՞րն է: Ըստ Մարուքյանի՝ նախագահի ինստիտուտը համալիր նսեմացման են տանում: Բացի այդ, Մարուքյանի խոսքով՝ շատ կարեւոր է, որ ներման հրամանագրերը դառնան հրապարակային։ Հասարակությունը պետք է իմանա՝ ում եւ ինչու են ներում: Արդարադատության փոխնախարարի խոսքերով՝ ներման ենթակա դատապարտյալների ցուցակը, օրինակ, Բելգիայում չեն հրապարակում, որ չկաշկանդեն նախագահին: Ի պատասխան, Էդմոն Մարուքյանը հակադարձեց, ասելով. «Բելգիայում չեն ասում դապապարտյալին՝ դու դատվելուց հետո կներվես, եթե ձայն ես բերել իշխանության համար»: